钦定古今图书集成/明伦汇编/氏族典/第353卷 > 《廖用贤尚友录》 > 仇相
## 钦定古今图书集成/明伦汇编/氏族典/第353卷 > 《廖用贤尚友录》 > 仇相

按《淄川县志》：“相，字君佐。以贡生授饶阳令。刚方严毅，
一毫无所取。九年考绩之京师，百姓千馀集阙下，愿
复借相一年。既考称，调崞县令。云中之变，崞实当其
冲，相储饷，峙刍茭，卒为重镇。居崞逾年，求归不得请。
未几，大狱起，言官劾相不时检察，逮系锦衣狱。事白
获释，致仕归。”